Skuggahverfið er í miðbæ við Lindargötu 42 , 44 , 46 og 46A . Fyrsta húsið á Skuggagörðum var tekið í notkun árið 2006 . Haustið 2009 bættist Lindargata 44 við hverfið , þriggja hæða hús með fjórum leigueiningum og í dag eru á Skuggagörðum 102 íbúðir fyrir stúdenta . Þessi íbúðartegund er tvíbýli á Lindargötu 44 og er ætlað tveimur einstaklingum . Íbúðin er einstaklega hentug fyrir skiptinema sem munu aðeins stunda nám við Háskóla Íslands í eitt eða tvö misseri . Í íbúðinni hefur hver einstaklingur sér aðgang að : • Svefnherbergi • Fataskáp • Interneti Þvottahús er á Lindargötu 46A en afnot af því geta verið takmörkuð og fara eftir húsreglum . Hjólageymslu má finna undir tröppunum í húsinu . Rusl er flokkað eftir plasti , pappa og almennu sorpi . Garðprófastur er í húsinu en hans hlutverk er m.a. að hafa eftirlit með umgengni í sorpskýli , þvottahúsi og hjólageymslu , sjá til þess að umgengni um sameign sé góð og fylgjast með að útidyr standi ekki opnar yfir nótt . Til að sækja um íbúð eins og þessa : Veljið íbúðartegund Einstaklingsíbúð og Tvíbýli . Íbúðirnar geta verið ólíkar að lögun en dæmi um íbúð má sjá á myndum .